Abasajja:
CKI 13 Scrap Buyers 7
Abakazi:
Skin Samona 9 Hot Pool 7
Kiraabu ya CKI esitukidde mu kikopo kya Super Cup eky’abasajja bw’ekubye Scrap Buyers ku bugoba 13-07 mu nsitaano ebadde ku kiraabu ya Lumas nga June 3.
Empaka zino zizannyibwa wakati wa kiraabu ewangudde liigi wamu n’ewangudde ekya Club Knock Out nga kye kuggulawo liigi ya sizoni empya.
Omwaka oguwedde, CKI yawangula liigi ate Scrap Buyers n’ewangula ekya Club Knock Out eky’okusirisizaawo.
Ate mu bakazi, Skin Samona eyawangula ekya Club Knock Out yeddizza ekya Super Cup bw’ekubye Hot Pool eyawangula liigi ku bugoba 9-7.
Pulezidenti wa Pool Association of Uganda (PAU) omuggya Bob Trubish asuubizza aba Pool nti kiraabu eneewangula yaakusitukira mu nsimbi 5,000,000/= okuva ku 2,000,000/= ze baafuna omwaka oguwedde.
Ttiimu 16 ze zigenda okuvuganya mu liigi ya Pool etandika nga June 10.
CKI ereese Joram Nabasa ne Azard Lukomwa sizoni eno ate Scrap Buyers baleese Dennis Nyombi, Joram Turigye ne musaayimuto Yuda Sembusi ow’emyaka 14.
lug_Latn eng_Latn lug_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn